**Održana druga sjednica Povjerenstva iz**

**programa Potpore Pula - Pola 2024**

Sukladno Javnom pozivu poduzetnicima za dodjelu potpora za razvoj poduzetništva na području Pule - Pola u 2024. godini „POTPORE PULA - POLA 2024“ od 24. svibnja 2024. godine kojim su osigurana sredstva u iznosu od 200.000,00 eura za poticanje razvoja poduzetništva u Puli - Pola u 2024. godini, dana 25. rujna 2024. godine, održana je druga sjednica Povjerenstva za dodjelu potpora iz programa "POTPORE PULA - POLA 2024".

Za drugu sjednicu povjerenstva, obrađena su 44 zahtjeva u iznosu od 86.998,83 eura. Od 44 zahtjeva upućenih Povjerenstvu, Povjerenstvo je obradilo i prihvatljivim ocijenilo 32 zahtjeva za dodjelu potpore u iznosu od 59.672,56 eura uz umanjenje iznosa kod 13 odobrenih zahtjeva za 6.354,63 eura dok je za 9 zahtjeva, u iznosu od 14.775,40 eura, utvrdilo da ne udovoljavaju uvjetima iz Javnog poziva te takvi zahtjevi nisu prihvatljivi. Jedan zahtjev u iznosu od 2.400,00 eura odgođen je za razmatranje na sljedećoj sjednici povjerenstva, a odustao je od daljnje obrade i donošenja odluke o zahtjevu podnositelj dva zahtjeva u iznosu od 3.796,24 eura.

Sve navedeno, potvrđeno je Odlukom Gradonačelnika od 3. listopada 2024. godine te su zahtjevi poduzetnika odobreni po mjerama kako slijedi:

**Mjera 1 - Potpore novoosnovanim tvrtkama** **-** pristiglo je 19 zahtjeva u iznosu od 40.787,24 eura, odobreno je 15 zahtjeva u iznosu od 28.117,85 eura uz umanjenje odobrenog iznosa kod 9 zahtjeva za 4.445,42 eura dok su 2 zahtjeva u iznosu od 4.250,71 euro odbijena budući da je Povjerenstvo utvrdilo da ne udovoljava uvjetima iz Javnog poziva. Jedan zahtjev u iznosu od 2.400,00 eura odgođen je za razmatranje na sljedećoj sjednici povjerenstva, a odustao je od daljnje obrade i donošenja odluke o zahtjevu podnositelj jednog zahtjeva u iznosu od 1.573,26 eura.

**Mjera 2 - Potpore za digitalizaciju poslovanja i digitalni marketing -** pristiglo je 17 zahtjeva u iznosu od 30.667,88 eura, odobreno je 13 zahtjeva u iznosu od 20.811,17 eura uz umanjenje odobrenog iznosa kod 4 zahtjeva za 1.909,21 euro, dok su 4 zahtjeva u iznosu od 7.947,50 eura odbijena budući da je Povjerenstvo utvrdilo da ne udovoljavaju uvjetima iz Javnog poziva.

**Mjera 3 - Potpore za IT sektor -** pristigao je jedan zahtjev u iznosu od 2.222,98 eura te je podnositelj odustao od daljnje obrade i donošenja odluke o zahtjevu.

**Mjera 4 - Potpore za sufinanciranje nabave dugotrajne materijalne imovine** - pristiglo je 5 zahtjeva u iznosu od 12.743,54 eura, odobrena su 4 zahtjeva u iznosu od 10.743,54 eura dok je 1 zahtjev u iznosu od 2.000,00 eura odbijen budući da je Povjerenstvo utvrdilo da ne udovoljava uvjetima iz Javnog poziva.

**Mjera 5 - Subvencioniranje stručnog osposobljavanja i usavršavanja** - pristigla su 2 zahtjeva u iznosu od 577,19 eura koja su odbijena budući da je Povjerenstvo utvrdilo da ne udovoljavaju uvjetima iz Javnog poziva.

**S obzirom da su na prvoj i drugoj sjednici povjerenstva odobrena sredstva u ukupnom iznosu od 116.226,56 eura, za dodjelu bespovratnih potpora u 2024. godini preostaje 83.773,44 eura.**